ขับรถผ่านร้านอาหารวิวดีหลายครั้งเห็นรถจอดทานเยอะทุกครั้ง เลยตัดสินใจไปลองชิมเย็นวันอาทิตย์ คนเยอะจริงค่ะ แต่ที่จอดรถเยอะ มีที่จอดรถด้านในริมบึงลึกเข้าไปอีก (ไฟมืดไปหน่อยนะคะ) มีรถกอล์ฟบริการ บรรยากาศร้านดีจริงค่ะ ตกแต่งไฟสวย บรรยากาศร้านน่านั่ง มีการแบ่งโซนที่นั่งรอบบึง อากาศเย็นดี พนักงานบริการดีค่ะ 
      ส่วนมากเห็นมาทานกันเป็นกลุ่มใหญ่ หรือมาเลี้ยงฉลองรับปริญญา มาทานกับแฟน2คน ได้ที่นั่งโซน A1 ริมน้ำมองเห็นเวทีร้องเพลงพอดี
คนมาทานเยอะมากจริงๆค่ะ ยังคิดว่าจะต้องรออาหารนานรึเปล่า ปรากฎว่ารอไม่นานอย่างที่คิด สั่งอาหาร3 อย่าง 2 อย่างแรกมาไว แต่อย่างที่3 รอนานนิดนึง

จานที่1 แกงส้มชะอมไข่+ปลาช่อนทอด 280฿
           ตอนสั่งคิดว่าคงมาเป็นหม้อไฟล่ะเนื้อปลาช่อนทอดเป็นแว่นๆใส่มา พอมาเสิร์ฟถึงกับอึ้ง มาเป็นตัวเลยจร้า (55+ มองหน้าแฟนมากัน2 คนจะกินหมดมั้ย) คือราคา280฿ มายกตัวขนาดนี้ถือว่าคุ้มอยู่นะคะ แต่ปลาช่อนคงทอดไว้นานค่อนข้างเนื้อแห้งแข็งนิดนึงค่ะ แต่น้ำแกงส้มรสชาติเข้มข้นดีค่อนไปทางเผ็ด แต่ก็ไม่ได้เผ็ดจนทานไม่ได้นะคะ จานนี้ถือว่าดีค่ะ

จานที่ 2 เขียวหวานผัดพริกแห้งหมูตุ๋น  250฿
             จานนี้ก็ทำออกมาดีค่ะ รสชาติดีเข้มข้นพริกแกงเขียวหวาน ผัดออกมาแบบแห้ง รสชาติกลมกล่อมไม่เผ็ดไม่เค็ม รสกลางๆ หมูตุ๋นก็นิ่มดี จานนี้มาจานใหญ่นะคะ (จานใหญ่แต่ปริมาณก็ไม่เยอะไม่น้อยในราคา250฿ ก็ถือว่าจานนี้แพง แต่อาจจะต้องให้ค่าหมูตุ๋นเขาสักหน่อยค่ะ ^^)

จานที่ 3 ยำถั่วพลูกุ้งสด 180฿
            จานนี้ จานเก๋ดีค่ะ แต่ปริมาณน้อย รสชาติดีค่ะ ไม่เผ็ดจัด ราคาสูงแต่พอรับได้ค่ะ

ข้าวเปล่าจานละ 20฿  ถ้าข้าวโถ โถละ 50฿
น้ำเปล่า ขวดล่ะ 30฿  น้ำแข็งถังล่ะ  60฿ ***
โดยรวมละคิดว่าร้านนี้เหมาะกับมาทานเป็นกลุ่มค่ะ เพราะมา2 คนสั่งอาหาร 3 อย่าง ทานแทบไม่หมด แกงส้มเยอะค่ะเพราะมาปลาทั้งตัว 
ร้านนี้อาหารถือว่ารสชาติอร่อยค่ะ บรรยากาศร้านดี ดนตรีพอได้(นักร้องเล่นกีตาร์ร้องเพลงไทยเพลงสากลร้องเพลงได้สำเนียงเดียวกันหมด ฟังเพลินๆแยกแทบไม่ออกร้องเพลงไทยเพลงสากลอยู่ แต่ก็เพราะอยู่หรอกค่ะ 55+)
ข้อเสีย น้ำแข็ง 60฿ น้ำเปล่า ขวด30฿ แพงเกินไปค่ะ คือน้ำแข็งมามันก็ถังใหญ่อยู่ค่ะ แต่มา2 คนน้ำแข็งมาถังเท่านี้เกินต้องการ ถ้ามาเป็นกลุ่มคงโอเค 
ร้านนี้ชอบนะคะ แต่ถ้าคราวหน้ามา จะชวนมากันเยอะๆ ^^